«Шын білім кейде емес, әрдайым ақиқат, анық болатын білім»

Әл - Фараби

«Тиімді оқыту неге керек?»

ХХІ ғасырда «мен оқушыларды қалай дайындаймын?» - деген сұрақ әр ұстазды толғандырады.

Осы сұрақтың жауабын іздеп көптеген әріптестеріміз өздерінің білімдерін жетілдіруді жөн көреді.

Мектептегі оқушыны заманауи дайындау үшін әрбір ұстаз біріншіден өзінің ұстанымын өзгертуі қажет.

Ұстаз – мектептің айнасы, себебі, ұстаздың әдістемесі, пәндік білімі, өзіндік ұстанымы болса, онда ол мектептен белсенді, өз – өзіне баға бере алатын саналы адам шығады. Мұндай оқушыларды тәрбиелеу үшін педагогтарға үнемі ізденіс, қазіргі заман талабына сай жаңа технологияны меңгеруі керек.

Түрлі курстардан мұғалімдеріміз алған білімдерін баланың ой – өрістерін жетілдіретін түрлі әдіс – тәсілдерді, топпен жұмыс, сын тұрғысынан ойлау, диалогтық оқыту мен көптеген сергітулер мен жаттығуларды өткізіп жүр.

Әр сабақта ситуациялық жағдайларға негізделген суреттер, видеофильмдер, мульфильмдер, фильмдерден үзінді көрсету әр оқушының сын тұрғысынан ойлауға, нақты ой түйіндеуге дағдыландыратыныа күн санап көзіміз жетіп жүр.

Қазіргі техника мен технологияның қарыштап дамыған кезеңінде АКТ-ны барынша қолдана білген мұғалім, майдандағы қаруланған солдатқа тең екені ойға келеді.

Оқушыларды заман талабына сай оқытып, өз заманының озық өнегесін оның санасына сіңіре білу, оларды шығармашылық бағытта жан – жақты дамыту – бүгінгі күннің басты талабы және күн тәртібінен түспейтін мәселе.

Ол мақсатқа жету жолында түрлі әдіс – тәсілдерді пайдаланып, оқушыларды сыни ойлауына мұғалімдер жағдай жасауымыз керек.

Оқушыға белсенділік арқылы өз біліміне өзінің жауапты екенін түсіндіру – тиімді оқыту бағдарламасының идеясы. Тиімді оқытуды ұйымдастырудың өзі мұғалімнен ізденіс пен кәсіби шеберлікті талап етеді.

«Ештеңе сұрамайтын адам ештеңе үйренбейді»- дейді Т.Фуллер.

Сол себептен мектебіміздегі түрлі деңгейлік курстардан, мұғалім көшбасшылығы курсынан өтіп, сертификатталған мұғалімдеріміз өз ойларын әріптестермен ортаға сала отырып, бір – бірімен тәжірибе алмасуды дұрыс жолға қойған жандар.

Қазақтың біртуар ұлдарының бірі, Мағжан Жұмабаев өз сөзінде: « Қазақтың қаны бір, жаны бір жолбасшысы – МҰҒАЛІМ» деген еді.

Ия, оқушының бойына адамдықты, еңбекқорлықты, болашаққа бағыттаушы ол – ҰСТАЗ.

Сол ұстаздардың жұмыстарын дұрыс арнаға бұрып, мектептің дамуына үлес қосып, мектептегі шығармашылық жұмыстарды алға жылжытатын жандар – ол мектеп директорының орынбасарлары екені анық.

Халық даналығында «Ұстазы жақсының ұстанымы жақсы» делінген сөздер біздің мектептің ұстаздарына арналғандай әсер қалдырады.

Демек, сын тұрғысынан ойлау – Қазақстандағы білім беруді дамыту үшін маңызды болып табылатын қазіргі ең басты педагогикалық түсінік.

Амитов Марат Алшынбаевич

«Алпамыс батыр атындағы №8 ЖОМ» КММ-нің

директордың оқу ісі бойынша орынбасары